
PËR  HAPJEN E PROGRAMEVE TË STUDIMIT TË CIKLIT TË PARË NË UNIVERSITETIN “EQREM ÇABEJ”, GJIROKASTËR
 
Në mbështetje të nenit 100 të Kushtetutës dhe të neneve 26 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
 
1. Hapjen, në universitetin “Eqrem Çabej”, Gjirokastër, të programeve të studimit të ciklit të parë: 
a) Fizikë dhe teknologji informacioni;
b) Teknologji informacioni. 
2. Në përfundim të këtyre programeve të studimit lëshohet “Diplomë e nivelit të parë” (DNP ), në: 
a) Fizikë dhe teknologji informacioni;
b) Teknologji informacioni. 
3. Programet e studimit të ciklit të parë realizohen me 180 kredite, ECTS, dhe kohëzgjatja normale e tyre është 3 (tri) vite akademike. 
4.  Programet e studimit të ciklit të parë të fillojnë veprimtarinë në vitin akademik 2010– 2011.
5. Efektet financiare, që rrjedhin nga zbatimi i këtij vendimi, të përballohen nga buxheti i universitetit “Eqrem Çabej”, Gjirokastër, pa efekte buxhetore shtesë.
 6.  Ngarkohen Ministria e Arsimit dhe Shkencës dhe universiteti “Eqrem Çabej”, Gjirokastër, për zbatimin e këtij vendimi. 
Ky vendim hyn në fuqi pas botimit në Fletoren  Zyrtare.

